Les faveles de Rio de Janeiro apareixen per primera vegada a Google Maps
Tot i la mala fama que tenen, les faveles, per fi apareixen als mapes de Google Maps. Les notícies recollides diàriament pel mitjans de comunicació, relacionades amb la violència, els tirotejos o abusos, han eclipsat la quantitat de vida que hi ha en aquells carrers i que –fins fa poc– no recollia cap mapa. El projecte anomenat 'Tá no Mapa' –'És al mapa'– ha estat portat a terme per l'ONG local Grup AfroReggae Cultural i Google per mapar les faveles. Dos anys més tard del començament de la col·laboració, els carrers i més de 10.000 empreses locals –entre restaurants, cafès o llocs d'entreteniment– de vint-i-sis districtes apareixen a Google Maps. 'El projecte s'ha dut a terme per donar d'alta desenes de locals, ocults a ulls dels turistes, perquè un resident de Rio de cada cinc viu en faveles, però només 0,001% d'aquestes faveles apareixen en un mapa. Això significa que 1,4 milions de persones no tenen adreça per a obtenir un lloc de treball o tenir un compte bancari', recull Google al seu bloc.
Com es diu el projecte que ha permès que les faveles apareguin en els mapes de Google Maps?
'Tá no Mapa' –'És al mapa'–